
**4. Prevod časti mestského pozemku o výmere cca 20 m2 do vlastníctva Stredoslovenská distribučná, a.s. Žilina – schválenie uzatvorenia kúpnej zmluvy**

SSD a.s., Žilina požiadala Mesto Fiľakovo o uzatvorenie Kúpnej zmluve na odkúpenie časti mestského pozemku parc. EKN č. 2331 o ploche cca. 20 m2 (presná výmera bude určená geometrickým plánom) v nadväznosti na stavbu „Fiľakovo – Šávoľská cesta, rozšírenie VNK“, ktorá je súčasťou projektu Brownfield - TAPE.

Zverejnenie zámeru na prevod dotknutej časti majetku mesta z dôvodu hodného osobitného zreteľa bol schválený Mestským zastupiteľstvom vo Fiľakove dňa 27.04.2023 uznesením č. 35/2023. Zámer je od tej doby vyvesený na úradnej tabuli a internetovej stránke mesta a neboli doručené k nemu dodnes žiadne pripomienky. Z uvedeného dôvodu prevod tohto pozemku môže Mesto Fiľakovo realizovať formou uzatvorenia kúpnej zmluvy v zmysle § 9a ods. 8 písm. e) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa o ktorom zastupiteľstvo rozhodne trojpätinovou väčšinou všetkých poslancov za kúpnu cenu 1,00 EUR bez DPH.

Dôvodom hodného osobitného zreteľa je verejný záujem, pretože nové elektroenergetické zariadenie umiestnené na prevádzanom mestskom pozemku bude slúžiť na elektrické pripojenie priemyselnej zóny vo výstavbe „Brownfield“ na súčasnú elektrickú sieť.



*Návrh na uznesenie :*

*Mestské zastupiteľstvo*

*schvaľuje*

*uzatvorenie Kúpnej zmluvy medzi kupujúcou Stredoslovenská distribučná, a.s., Žilina so sídlom Pri Rajčianke 2927/8, Žilina, IČO 36442151a predávajúcim Mesto Fiľakovo, Radničná 25, Fiľakovo, IČO 00316075 predmetom ktorej je predaj časti mestského pozemku zapísaného na LV č. 2272 k.ú. Fiľakovo ako parc. EKN č. 2331 zastavaná plocha a nádvorie o ploche cca. 20 m2 (presná výmera bude určené geom. plánom) v podiele 1/1 za kúpnu cenu 1,00 EUR bez DPH z dôvodu hodného osobitného zreteľa.*

*Dôvodom hodného osobitného zreteľa je verejný záujem, pretože nové elektroenergetické zariadenie umiestnené na prevádzanom mestskom pozemku bude slúžiť na elektrické pripojenie priemyselnej zóny vo výstavbe „Brownfield“ na súčasnú elektrickú sieť.*

Vo Fiľakove dňa 02.08.2023 Ing. Zoltán Varga

vedúci OEaMM