1. **Prenájom mestských pozemkov na poľnohospodárske účely od 01.11.2024**

Nájomná zmluva č. 604/2015 zo dňa 21.12.2015 uzatvorená medzi Mestom Fiľakovo ako prenajímateľom a Filagro plus, spol. s r.o. so sídlom Vajanského č. 2928 v Lučenci ako nájomcom o nájme mestských poľnohospodárskych a nepoľnohospodárskych pozemkov o ploche 30,8608 ha končí dňa 31.10.2024. Ročné nájomné v zmysle uznesenia MZ č. 126 z 10.12.2015 bolo stanovené v sume 60,00 EUR/ha.

Z dôvodu zabezpečenia a zachovania kontinuity užívania mestských pozemkov na poľnohospodárske účely pre ďalšie obdobie od 1.11.2024 navrhujeme v dostatočnom časovom horizonte vytvoriť súťažné prostredie pre možných záujemcov pôsobiacich v poľnohospodárskej sfére v zmysle §9a ods. 9 písm. b) zákona č. 138/1991 Zb. o majetku obcí v znení neskorších predpisov a preto treba :

* schváliť zámer na prenájom majetku mesta : pozemkov na poľnohospodárske účely
* spôsob prenájmu (OVS, dražba, priamy prenájom)
* podmienky prenájmu (ročné nájomné, splatnosť nájomného, doba nájmu : 5-10 rokov )

Predmetom prenájmu budú pozemky umiestnené mimo zastavaného územia mesta Fiľakovo o celkovej ploche 28,2878 ha. Dôvodom úbytku prenajatej plochy sú pozemky, ktoré tvoria areál určený na vybudovanie rodinných domov popri ul. Športovej a pozemky vyčlenené pre účely novej časti mestského cintorína.

Vo Fiľakove, dňa 02.08.2023

v.r.

Ing. Zoltán Varga

vedúci OEaMM